गल्ती गर्न पाइन्छ, तर बेइमानी गर्न पाइँदैन । गल्ती पनि दोहोर्‍याउन पाइँदैन । पार्टी सभापति शेरबहादुर देउवा प्रधानमन्त्री हुनुभएको मात्र होइन, निर्वाचनअघि गृह र परराष्ट्र मन्त्रालयको जिम्मेवारीसमेत आफैँमा केन्द्रित गरेर गरिएको यस निर्वाचनको परिणामबारे उहाँले जवाफदेहिता स्वीकार गर्नुपर्छ । निर्वाचनभन्दा अघि एकपछि अर्को मनपरी र निर्लज्ज प्रकारले गरिएका निर्णयहरूको एकमुष्ट जवाफ कांग्रेसले जनताबाट पाएको हो । १२ वर्षअघि देउवा प्रधानमन्त्री भएर पार्टी फुटाउनुभयो । १२ वर्षपछि पार्टीलाई आजको हालतमा पुर्‍याउनुभएको हो ।
